**Projektas**

**PLUNGĖS RAJONO SAVIVALDYBĖS**

**TARYBA**

|  |
| --- |
| **SPRENDIMAS** |
| **DĖL VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ PRISKAIČIUOTO MOKESČIO KOMPENSAVIMO** |

2022 m. vasario 10 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų, patvirtintų Plungės rajono savivaldybės tarybos 2021 m. spalio 28 d. sprendimu Nr. T1-272, 76 punktu bei atsižvelgdama į Plungės rajono bendruomeninių organizacijų asociacijos „Plungės kraštas“ 2022 m. sausio 7 d. raštą Nr. 1, Plungės rajono savivaldybės taryba n u s p r e n d ž i a:

Kompensuoti Plungės krašto bendruomenėms vietinės rinkliavos už komunalinių atliekų surinkimą ir tvarkymą už 2021 metus priskaičiuoto mokesčio sumą iš Savivaldybės biudžeto 02 Ekonominės ir projektinės veiklos programos lėšų (bendruomenių sąrašas – sprendimo priede).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Vietos ūkio skyriaus vedėjas Arvydas Liutika

Kalbos tvarkytojas Algirdas Eidukaitis

Finansų ir biudžeto skyriaus vedėja Daiva Mažeikienė

Strateginio planavimo ir investicijų skyriaus vedėjo pavaduotoja Jurgita Saldukienė

Sprendimą rengė Vietos ūkio skyriaus vyriausioji specialistė Roberta Jakumienė

Plungės rajono savivaldybės

tarybos 2022 m. vasario 10 d.

sprendimo Nr. T1-

priedas

**PLUNGĖS KRAŠTO BENDRUOMENIŲ, KURIOMS SKIRIAMA VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ KOMPENSACIJA, SĄRAŠAS**

|  |  |  |  |  |
| --- | --- | --- | --- | --- |
| Eil. Nr. | Bendruomenės pavadinimas | Bendruomenės valdomų patalpų adresas | Priskaičiuota vietinės rinkliavos suma 2021 m (eurais) | Prašymo dėl lengvatos skyrimo informacija |
| 1. | Šarnelės kaimo bendruomenė | V. Mačernio g. 15, Šarnelės k., Žemaičių Kalvarijos sen. | 56,54 | Asociacijos „Plungės kraštas“ 2022-01-07 raštas Nr.1 „Dėl atleidimo nuo vietinės rinkliavos už komunalinių atliekų surinkimą ir tvarkymą mokėjimo“ (registruotas 2022-01-10, Nr. AG-151). |
| 2. | Žemaičių Kalvarijos seniūnijos bendruomenė „Gardai“ | Alksnų g. 7A, Žemaičių Kalvarija (pirtis)  Alsėdžių g. 4, Žemaičių Kalvarija | 182,46 |
| 3. | Kulių krašto bendruomenė „Alantas“ | J. Tumo-Vaižganto g. 6-1, Kuliai | 56,54 |
| 4. | Stalgėnų seniūnijos šeimų bendruomenė „Gija“ | Mokyklos g. 1, Stalgėnų k., Stalgėnų sen. | 74,00 |
| 5. | Milašaičių kaimo šeimų bendruomenė „Sruoja“ | Mokyklos g. 10, Milašaičių k., Stalgėnų sen. | 62,70 |
| 6. | Varkalių bendruomenė | Kulių g. 76, Varkaliai, Nausodžio sen. | 74,00 |
| 7. | Babrungo seniūnijos šeimų bendruomenė „Tėviškė“ | Dvaro g. 2, Glaudžių k., Babrungo sen. | 56,56 |
| 8. | Gegrėnų kaimo bendruomenė | Dvaro g. 8, Gegrėnų k., Žemaičių Kalvarijos sen. | 82,50 |
| 9. | Karklėnų kaimo šeimų bendruomenė „Karkluoja“ | Lakštingalų g., 8, Karklėnų k., Nausodžio sen. | 74,00 |
| 10. | Bendruomenė „Gintališkės sodžius“ | Parko g. 6-5, Gintališkės k., Platelių sen. | 94,50 |

Iš **viso 813,80 Eur**

**PLUNGĖS RAJONO SAVIVALDYBĖS ADMINISTRACIJOS**

**VIETOS ŪKIO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ PRISKAIČIUOTO MOKESČIO KOMPENSAVIMO“**

2022 m. sausio 21 d.

Plungė

**1. Parengto teisės akto projekto tikslai, uždaviniai, problemos esmė.** Plungės krašto bendruomenėms kompensuoti vietinės rinkliavos už komunalinių atliekų surinkimą ir tvarkymą už 2021 m. priskaičiuotą sumą.

**2. Kaip šiuo metu yra sprendžiami projekte aptarti klausimai.** Nėra.

**3. Kodėl būtina priimti sprendimą, kokių pozityvių rezultatų laukiama.** Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų, patvirtintų Plungės rajono savivaldybės tarybos 2021 m. spalio 28 d. sprendimu Nr. T1-272, 76 punkte nustatyta, kad vietinės rinkliavos lengvatos kompensuojamos iš Savivaldybės biudžeto lėšų. Asociacija „Plungės kraštas“, kuri vienija visas Plungės rajono kaimo bendruomenines organizacijas, 2022-01-07 raštu Nr.1 „Dėl atleidimo nuo vietinės rinkliavos už komunalinių atliekų surinkimą ir tvarkymą mokėjimo“ (toliau – Raštas) kreipėsi dėl kompensacijos skyrimo Plungės rajono kaimo bendruomenėms už vietinės rinkliavos už komunalinių atliekų surinkimą ir tvarkymą mokestį. Patvirtinus sprendimo projektą, bus skiriama kompensacija vietos bendruomenėms. Prie sprendimo projekto pridėtame sąraše nurodyta už 2021 metus priskaičiuota vietinės rinkliavos suma nesutampa su Rašte nurodytomis sumomis, todėl, kad Rašto teikimo metu ne visos bendruomenės dar buvo gavusios mokėjimo pranešimus už 2021 m. gruodžio mėnesį. Tikslią informaciją apie priskaičiuotas vietinės rinkliavos sumas bendruomenėms pateikė UAB „Telšių atliekų tvarkymo centras“. Skyrus kompensaciją, bus sumažinta mokesčių našta pajamų negeneruojančioms kaimo bendruomenėms ir taip bus skatinama kaimo bendruomeninių organizacijų aktyvesnė veikla.

**4. Siūlomos teisinio reguliavimo nuostatos.** Kompensuoti Plungės krašto bendruomenėms patiriamas išlaidas už vietinę rinkliavą už komunalinių atliekų surinkimą ir tvarkymą.

**5. Pateikti skaičiavimus, išlaidų sąmatas, nurodyti finansavimo šaltinius.** Priskaičiuota vietinės rinkliavos suma Plungės krašto bendruomenėms nurodyta sprendimo projekto priede. Bendra suma – 813,80 Eur. Savivaldybės biudžeto lėšos.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas**.**

**8. Nurodyti, kieno iniciatyva sprendimo projektas yra parengtas.** Vietos ūkio skyriaus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas**. Nėra.

**11. Kita svarbi informacija**. Pridedama. Asociacijos „Plungės kraštas“ 2022-01-07 raštas Nr.1 „Dėl atleidimo nuo vietinės rinkliavos už komunalinių atliekų surinkimą ir tvarkymą mokėjimo“, 1 lapas.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Plungės rajono savivaldybės kaimo bendruomenėms* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Vietos ūkio skyriaus vyr. specialistė Roberta Jakumienė