**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL LEIDIMO IŠNUOMOTI NEGYVENAMĄSIAS PATALPAS**

2022 m. vasario 10 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 24 punktu ir 59.5 papunkčiu bei atsižvelgdama į Žemaičių dailės muziejaus 2021 m. gruodžio 15 d. raštą Nr. 1-218, Plungės rajono savivaldybės taryba nusprendžia:

1. Leisti ne konkurso būdu išnuomoti nuo 2022 m. vasario 15 d. iki 2023 m. kovo 31 d., bet ne ilgiau kaip iki išnuomojamo objekto restauravimo darbų pradžios, Plungės rajono savivaldybei nuosavybės teise priklausančias ir Žemaičių dailės muziejaus patikėjimo teise valdomas negyvenamąsias patalpas pastate – Administraciniame, - esančiame Parko g. 3B, Plungėje (nekilnojamojo turto kadastro duomenų byloje Nr. 514 pastatas pažymėtas indeksu 1C2p, registro įrašo Nr. 44/254015, unikalus Nr.6887-0000-2019), kultūrinei - švietėjiškai veiklai vykdyti; negyvenamosios patalpos pažymėtos indeksais: 1-1 (0,51 kv. m), 1-2 (2,18 kv. m), 1-3 (18,43 kv. m), 1-5 (12,76 kv. m), 1-7 (12,05 kv. m), 1-8 (6,16 kv. m), jų bendras plotas – 52,09 kv. m.
2. Nustatyti patalpų 1 kv. m mėnesinį nuomos mokestį – 1,50 Eur (be PVM).

3. Įgalioti Žemaičių dailės muziejaus direktorių pasirašyti sprendimo 1 punkte nurodytų patalpų nuomos sutartį ir perdavimo–priėmimo aktą.

Savivaldybės meras

SUDERINTA:

Administracijos direktorius  M. Kaunas

Turto skyriaus vedėja Ž. Bieliauskienė

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Sprendimą rengė Turto skyriaus vyr. specialistė I. Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO IŠNUOMOTI NEGYVENAMĄSIAS PATALPAS“**

2022 m. sausio 19 d.

Plungė

**1. Parengto teisės akto projekto tikslai –** leisti ne konkurso būdu išnuomoti nuo 2022 m. vasario 15 d. iki 2023 m. kovo 31 d., bet ne ilgiau kaip iki išnuomojamo objekto restauravimo darbų pradžios, Plungės rajono savivaldybei nuosavybės teise priklausančias ir Žemaičių dailės muziejaus patikėjimo teise valdomas negyvenamąsias patalpas pastate – Administraciniame, - esančiame Parko g. 3B, Plungėje (nekilnojamojo turto kadastro duomenų byloje Nr. 514 pastatas pažymėtas indeksu 1C2p, registro įrašo Nr. 44/254015, unikalus Nr.6887-0000-2019), kultūrinei - švietėjiškai veiklai vykdyti; negyvenamosios patalpos pažymėtos indeksais: 1-1 (0,51 kv. m), 1-2 (2,18 kv. m), 1-3 (18,43 kv. m), 1-5 (12,76 kv. m), 1-7 (12,05 kv. m), 1-8 (6,16 kv. m), jų bendras plotas – 52,09 kv. m.

**2. Kaip šiuo metu yra sprendžiami projekte aptarti klausimai.** 2021 m. gruodžio 15 d. Žemaičių dailės muziejus kreipėsi su prašymu leisti išnuomoti patalpas ne konkurso būdu švietėjiškai veiklai, įgyvendinant projektą „Kompleksinių paslaugų teikimas šeimoms bendruomeniniuose šeimos namuose“. Vadovaujantis Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo 24 punktu, patikėtinis, norėdamas išnuomoti patalpas, turi gauti Savivaldybės tarybos sutikimą.

**3. Kodėl būtina priimti sprendimą, kokių pozityvių rezultatų laukiama.** Patikėtinis patikėjimo teise valdomo ir naudojamo nekilnojamojo ar kilnojamojo turto nuomą organizuoja vadovaudamasis Savivaldybės tarybos sprendimų nustatyta tvarka. Savivaldybės ilgalaikis materialusis turtas išnuomojamas pelno nesiekiantiems subjektams, kurių pagrindinis veiklos tikslas atitinka bent vieną iš Tvarkos aprašo VIII skyriaus 29.1–29.9 punktuose nurodytų tikslų, arba regionų plėtros taryboms.

**4. Siūlomos teisinio reguliavimo nuostatos.** Leisti ne konkurso būdu išnuomoti Plungės rajono savivaldybei nuosavybės teise priklausančias ir Žemaičių dailės muziejaus patikėjimo teise valdomas patalpas pastate – Administraciniame, - esančiame Parko g. 3B, Plungėje, kurių bendras plotas – 52,09 kv. m, kultūrinei - švietėjiškai veiklai vykdyti.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Žemaičių dailės muziejaus prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Žemaičių dailės muziejui.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengėja Turto skyriaus vyr. specialistė Inga Daublienė