**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO PRIPAŽINIMO NEREIKALINGU IR NETINKAMU NAUDOTI BEI JO NURAŠYMO**

2022 m. vasario 10 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu ir 27 straipsnio 1 dalies 5 punktu bei 2 dalimi,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.1 ir 10.2 punktais bei atsižvelgdama į Plungės rajono savivaldybės administracijos direktoriaus 2021 m. birželio 10 d. įsakymu Nr. DE-685 „Dėl Valstybės ir Savivaldybės materialiojo ir nematerialiojo turto pripažinimo nereikalingu arba netinkamu (negalimu) naudoti komisijos sudarymo“ sudarytos komisijos pateiktą Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros 2022 m. sausio 19 d. pažymą Nr. TPN-1 bei Buhalterinės apskaitos skyriaus 2021 m. gruodžio 15 d. raštą Nr. A20-2810, Plungės rajono savivaldybės taryba nusprendžia:

1. Pripažinti nereikalingu ir netinkamu naudoti Plungės rajono savivaldybei priklausantį nekilnojamąjį turtą:

1.1. Pastatą – Grūdų malūną, esantį Vingio g. 18, Gilaičių k., Platelių sen., Plungės r., inventorinis Nr. CA-00004286, unikalus Nr. 4400-5607-1952, įsigijimo vertė – 1 020,00 Eur, likutinė vertė – 1 020,00 Eur;

1.2. Estrados pastatą Babrungo slėnyje su kiemo statiniais, inventorinis Nr. 446, įsigijimo vertė – 91 133,92 Eur, likutinė vertė – 33 999,00 Eur.

1. Įtraukti sprendimo 1.1 papunktyje nurodytą nekilnojamojo turto objektą į Plungės rajono savivaldybės nuosavybei priklausančių nekilnojamųjų daiktų pardavimo viešo aukciono būdu sąrašą.
2. Leisti Buhalterinės apskaitos skyriui nurašyti iš buhalterinės apskaitos sprendimo 1.2 papunktyje nurodytą nekilnojamąjį turtą.

Savivaldybės meras

|  |  |
| --- | --- |
|  |  |

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Turto skyriaus vedėja Živilė Bieliauskienė

Kalbos tvarkytojas Algirdas Eidukaitis

Sprendimą rengė Turto skyriaus vyr. specialistė Neringa Žilienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL SAVIVALDYBĖS NEKILNOJAMOJO TURTO PRIPAŽINIMO NEREIKALINGU IR NETINKAMU NAUDOTI BEI JO NURAŠYMO“**

2022 m. sausio 19 d.

Plungė

**1. Parengto teisės akto projekto tikslai, uždaviniai, problemos esmė.** Šis Plungės rajono savivaldybės tarybos sprendimo projektas teikiamas, siekiant nurašyti Plungės rajono savivaldybei priklausantį nereikalingą ir netinkamą naudoti nekilnojamąjį turtą.

**2. Kaip šiuo metu yra sprendžiami projekte aptarti klausimai.** Sprendimo 1.1 papunktyje nurodytas nekilnojamasis turtas – grūdų malūnas perduotas vykdant bešeimininkio turto procedūras Apylinkės teismo 2021 m. spalio 18 d. sprendimu Plungės rajono savivaldybės nuosavybėn, kuris įregistruotas Nekilnojamojo turto registre. Nekilnojamasis turtas nereikalingas savivaldybės funkcijoms, todėl sprendimo projektu siūloma nekilnojamąjį turtą įtraukti į Plungės rajono savivaldybės nuosavybei priklausančių nekilnojamųjų daiktų pardavimo viešo aukciono būdu sąrašą.

1.2 papunktyje nurodytą nekilnojamąjį turtą siūloma leisti nurašyti iš buhalterinės apskaitos. Pastatas yra nugriautas, vykdant projektą „Babrungo upės slėnio estrados teritorijos ir jos prieigų bei jungčių su Plungės miesto centrine dalimi sutvarkymas“. Sutvarkius teritoriją ir prieigas, prie Babrungo upės slėnio estrados buvo įrengta lauko estrada su vietomis žiūrovams ne mažiau 600 vietų (amfiteatras) ir scenos aikštele, įrengta automobilių stovėjimo aikštelė.

**3. Kodėl būtina priimti sprendimą, kokių pozityvių rezultatų laukiama.** Sprendimo projekto 1.1 papunktyje nurodytą nekilnojamojo turto objektą pardavus, bus gauta lėšų į Savivaldybės biudžetą.

**4. Siūlomos teisinio reguliavimo nuostatos.** Siūloma pripažinti turtą nereikalingu ir netinkamu naudoti.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas**.**

**8. Nurodyti, kieno iniciatyva sprendimo projektas yra parengtas.** Buhalterinės apskaitos skyriaus 2021 m. gruodžio 15 d. raštas Nr. A20-2810.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Buhalterinės apskaitos skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Pardavus turtą, bus gauta lėšų* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Turto skyriaus vyr. specialistė Neringa Žilienė