**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SUTIKIMO PERIMTI ILGALAIKĮ MATERIALŲJĮ VALSTYBĖS TURTĄ SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2022 m. vasario 10 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu bei atsižvelgdama į Lietuvos nacionalinės Martyno Mažvydo bibliotekos 2022 m. sausio 17 d. raštą Nr. SD-22-78 „Dėl sutikimo perimti valstybės turtą“, Plungės rajono savivaldybės taryba nusprendžia:

1. Sutikti perimti Plungės rajono savivaldybės nuosavybėn savarankiškosioms funkcijoms - gyventojų bendrosios kultūros ugdymui ir etnokultūros puoselėjimui bei informacinės visuomenės plėtros įgyvendinimui – vykdyti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą ilgalaikį materialųjį turtą (turto sąrašas – sprendimo priede).

2. Perėmus Savivaldybės nuosavybėn sprendimo 1 punkto priede nurodytą turtą, jį perduoti Plungės rajono savivaldybės viešajai bibliotekai valdyti, naudoti ir disponuoti juo patikėjimo teise.

3. Įgalioti:

3.1. Plungės rajono savivaldybės administracijos direktorių, o jo nesant – Administracijos direktorių pavaduojantį asmenį Savivaldybės vardu pasirašyti sprendimo 1 punkto priede nurodyto turto priėmimo ir perdavimo aktą;

3.2. Plungės rajono savivaldybės administracijos direktorių, o jo nesant – Administracijos direktorių pavaduojantį asmenį ir Plungės rajono savivaldybės viešosios bibliotekos direktorių pasirašyti Bibliotekai perduodamo valdyti ir disponuoti patikėjimo teise turto perdavimo ir priėmimo aktą.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytojas Algirdas Eidukaitis

Sprendimo projektą rengė Turto skyriaus vyr. specialistė Neringa Žilienė

Plungės rajono savivaldybės

tarybos 2022 m. vasario 10 d.

sprendimo Nr. T1-

priedas

**ILGALAIKIO MATERIALIOJO TURTO, PERDUODAMO PLUNGĖS RAJONO SAVIVALDYBĖS VIEŠAJAI BIBLIOTEKAI, SĄRAŠAS**

|  |  |  |  |  |  |
| --- | --- | --- | --- | --- | --- |
|  | |  | | | |
| **Eilės Nr.** | **Pavadinimas** | | **Kiekis,**  **vnt.** | **Vieneto įsigijimo vertė, Eur** | **Bendra likutinė vertė 2022 m. sausio 13 d., Eur** |
| 1. | Kompiuteris „HP Z1 Tower G6“ ir jo priedai | | 1 | 1694,00 | 1694,00 |
| 2. | Virtualios realybės akiniai „Pimax 5K Super“ ir jų komponentai | | 1 | 3380,35 | 3380,35 |
|  | **Iš viso** | | **2** |  | **5074,35** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SUTIKIMO PERIMTI ILGALAIKĮ MATERIALŲJĮ VALSTYBĖS TURTĄ SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“**

2022 m. sausio 21 d.

Plungė

**1. Parengto teisės akto projekto tikslai, uždaviniai, problemos esmė -** perimti Plungės rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą valstybės ilgalaikį materialųjį turtą (turto sąrašas – sprendimo priede).

**2. Kaip šiuo metu yra sprendžiami projekte aptarti klausimai.** Plungės rajono savivaldybės administracija 2022 m. sausio 17 d. gavo Nacionalinės bibliotekos raštą Nr. SD-22-78 „Dėl sutikimo perimti valstybės turtą“. Rašte prašoma inicijuoti Savivaldybės tarybos sprendimą dėl valstybės turto perėmimo Savivaldybės nuosavybėn ir jo perdavimo valdyti, naudoti ir disponuoti juo patikėjimo teise Plungės rajono savivaldybės viešajai bibliotekai.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą, gautas turtas bus perduotas Plungės r. savivaldybės viešajai bibliotekai valdyti, naudoti ir disponuoti juo patikėjimo teise ir bus naudojamas Viešosios bibliotekos veiklai, plėtojant viešosios interneto prieigos paslaugų teikimą.

**4. Siūlomos teisinio reguliavimo nuostatos.** Sprendimo projektu siūloma perrimti valstybės ilgalaikį turtą Savivaldybės nuosavybėn savarankiškosioms funkcijoms vykdyti ir perduoti valdyti patikėjimo teise Plungės rajono savivaldybės viešajai bibliotekai.

**5. Pateikti skaičiavimus, išlaidų sąmatas, nurodyti finansavimo šaltinius.** Perduodamo valstybės turto vertė – 5074,35 euro. Perduodamo turto finansavimo šaltinis yra valstybės biudžeto ir Europos Sąjungos (finansinė parama) lėšos.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Lietuvos nacionalinės Martyno Mažvydo bibliotekos gautas raštas.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Lietuvos nacionalinei Martyno Mažvydo bibliotekai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Bus plėtojamas viešosios interneto prieigos paslaugų teikimas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Turto skyriaus vyr. specialistė Neringa Žilienė